b'\n_START_ARTICLE_\nJacob Collins\n_START_PARAGRAPH_\nJacob Collins (s. 1964) on yhdysvaltalainen taidemaalari. H\xc3\xa4nen tyylins\xc3\xa4 on traditionaalinen realismi ja yleisimm\xc3\xa4t aiheet ovat asetelmat, maisemat, interi\xc3\xb6\xc3\xb6rit, figuratiiviset aiheet ja muotokuvat. Collins johtaa kahta Amerikan klassisen kuvataiteen huippukoulua Water Street Atelieria ja Grand Central Academya. H\xc3\xa4n maalaa ainoastaan el\xc3\xa4v\xc3\xa4st\xc3\xa4 mallista._NEWLINE_Collins aloitti opintonsa Art Students League of New Yorkissa, jota ennen h\xc3\xa4n oli jo viett\xc3\xa4nyt usean vuoden opiskellen itsekseen, kopioimalla mestariteoksia museoissa ja opiskellen muutaman vuoden Columbia Collegessa (jossa h\xc3\xa4n valmistui taiteiden kandidaatiksi), sek\xc3\xa4 New York Studio Schoolissa. Art students leaguesta h\xc3\xa4n siirtyi Ecole Albert Defoisiin, Ted Seth Jacobsin ohjaukseen ja opiskeli samanaikaisesti New York Academy of Artissa._NEWLINE_Collins kutsuu omaa tyyli\xc3\xa4\xc3\xa4n traditionaaliseksi tai klassiseksi realismiksi. H\xc3\xa4n arvostaakin ranskalaista 1800-luvun akateemista taidetta ja kokee sen olevan l\xc3\xa4hin linkki traditioon._NEWLINE_Collins kasvoi yksin taiteensa parissa, ja h\xc3\xa4nen oli vaikea l\xc3\xb6yt\xc3\xa4\xc3\xa4 ihmisi\xc3\xa4 jotka olisivat suhtautuneet vakavasti ja intohimoisesti samoihin arvoihin. H\xc3\xa4n aloittikin opettamisen ja yhteydenpidon muihin taiteilijoihin, siin\xc3\xa4 toivossa, ett\xc3\xa4 h\xc3\xa4n kykenisi luomaan kokonaan uuden koulukunnan. Miss\xc3\xa4 h\xc3\xa4n vuosien varrella onkin onnistunut. Collins ei ole kiinnostunut post-modernismista (josta New York on tunnettu), vaan pit\xc3\xa4\xc3\xa4 sit\xc3\xa4 l\xc3\xa4hinn\xc3\xa4 viisastelevan poliittisena, eik\xc3\xa4 itse taiteen laatuun panostavana._NEWLINE_Collins asuu n. 350 neli\xc3\xb6isess\xc3\xa4 rakennuksessa Manhattanilla vaimonsa Ann Brasharesin ja 3 lapsensa kanssa. Asuinrakennuksen pohjakerroksessa sijaitsee Water Street Atelier, yl\xc3\xa4kerroksissa maalaustudio ja asuintilat.'